text: To personer kvæstet: Bil rullede rundt og brød i brand
  08 september 2017 kl. 19.31
  En bil er fredag aften forulykket med to personer ved Billund. Først forlød det at en af to unge mænd var alvorligt kvæstet, men lørdag morgen melder politiet, at de begge kun er lettere tilskadekommen.
  Rute 28 Grindsted vej mellem Løvlund og Billund er lige nu spærret af, efter der er sket en alvorlig bilulykke. To yngre mænd på 29 år og 26 år var i bilen da de kørte galt. Bilen rullede rundt og ned i grøften for så at ryge tilbage på vejen, hvor den brød i brand.
  Flemming Fyrstenberg, vagtchef, Sydøstjyllands Politi: "Den ene er udskrevet fra hospitalet, den anden er stadig indlagt, men heldigvis kun med mindre kvæstelser."
  - Heldigvis nåede de at komme ud inden, fortæller vagtchefen ved Sydøstjyllands Politi til TV SYD. 
  Fredag aften lød meldingen, at den ene af de to mænd var alvorligt kvæstet. Lørdag morgen oplyser vagtchef ved Sydøstjyllands Politi Flemming Fyrstenberg, at begge mænd kun er lettere tilskadekommen.
  - Den ene er udskrevet fra hospitalet, den anden er stadig indlagt, men heldigvis kun med mindre kvæstelser, siger Flemmeing Fyrstenberg til TV SYD.
  
  